Alexander Schallenberg

Alexander Schallenberg (Bernae in Helvetia natus die 20 Iunii 1969) est legatus et iuris consultus Austriae.

E familia nobili de Schallenberg ortus, filius legati Austriaci Wolfgangi Schallenberg, in India, Hispania, Francia educatus est. Alumnus est universitatum Vindobonensis et Parisiensis II necnon collegii Europaei Brugis in urbe. Ab anno 1997 Bruxellis legatus iuxta unionem Europaeam operam dedit. Orator ministris a rebus externis Ursula Plassnik et Michaele Spindelegger ab anno 2006, consiliarius iuxta Sebastianum Kurz ab 2013 meruit. Die 3 Iunii 2019 ipse minister a rebus externis factus est, Birgitta Bierlein cancellaria.

Schallenberg ipse die 9 Octobris 2021, postquam Sebastianus Kurz infidelitate obiecta imperium abdicavit, cancellarius novus propositus est."Neues Regierungsduo demonstriert Einigkeit",, ORF, 10.10.2021 A die 11 Octobris usque ad diem 6 Decembris 2021 cancellarius foederalis Austriae fuit, atque iterum, ad tempus, a die 10 Ianuarii 2025 usque ad diem 3 Martii 2025.

 Bibliographia 
 "Alexander Schallenberg: Der geborene Diplomat" in Kurier (30 Maii 2019)

Notae

 Nexus externi 

 Vita apud situm ministerii rerum externarum

Categoria:Iuris consulti
Categoria:Legati Austriae
Categoria:Cancellarii Austriae
Categoria:Ministri rerum externarum
Categoria:Alumni Universitatis Vindobonensis
Categoria:Alumni universitatum et scholarum Parisiensium
Categoria:Alumni Collegii Europaei